*Likumprojekts*

**Par nekustamā īpašuma daļas atsavināšanu pierobežas ceļa zemes nodalījuma joslai pie Lugu novērošanas torņa**

**1. pants.** Atsavināt sabiedrības vajadzībām – pierobežas ceļa zemes nodalījuma joslai pie Lugu novērošanas torņa nekustamā īpašuma “Medulāji” Vecumu pagastā, Viļakas novadā (kadastra Nr. 3892 008 0054, reģistrēts Rēzeknes tiesas Vecumu pagasta zemesgrāmatas nodalījumā Nr.100000128739) daļu – zemes gabala (kadastra apzīmējums 3892 008 0054) daļu 0,33 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 1. pielikumā un atsavināmās daļas robežu apraksts dots šā likuma 2. pielikumā.

**2.pants.** Šā likuma 1.pantā minētais nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3.pants.** Iekšlietu ministrija šā likuma 1.pantā minēto nekustamo īpašumu normatīvajos aktos noteiktajā kārtībā nostiprina zemesgrāmatā uz valsts vārda Iekšlietu ministrijas personā.

Likums stājas spēkā nākamajā dienā pēc tā izsludināšanas.

Ministru prezidents  [Arturs Krišjānis Kariņš](https://www.mk.gov.lv/lv/amatpersonas/arturs-krisjanis-karins)

Iekšlietu ministrs  [Sandis Ģirģens](https://www.mk.gov.lv/lv/amatpersonas/sandis-girgens)

Iekšlietu ministrs [Sandis Ģirģens](https://www.mk.gov.lv/lv/amatpersonas/sandis-girgens)

Vīza: valsts sekretārs Dimitrijs Trofimovs